《奉和立春游苑迎春应制》
唐代·韦元旦

灞涘长安恒近日，殷正腊月早迎新。池鱼戏叶仍含冻，

宫女裁花已作春。向苑云疑承翠幄，入林风若起青蘋.

年年斗柄东无限，愿挹琼觞寿北辰。

作者简介：韦元旦,京兆万年人。擢进士第，补东阿尉，迁左台监察御史。与张易之为姻属。易之败，贬感义尉。后复进用，终中书舍人。